# Opis predmetu zákazky

## Požiadavky na predmet zákazky

* 1. Predmetom zákazky je uskutočnenie stavebných prác pre stavbu „**Nová trolejbusová trať Patrónka – Riviéra“.**
  2. Podrobný popis stavby z hľadiska funkčných, technických a kvalitatívnych charakteristík obsahuje dokumentácia poskytnutá obstarávateľom vrátane sprievodnej správy, súhrnnej technickej správy a ďalších správ. Táto dokumentácia je zverejnená vo forme samostatných dokumentov v prílohe č. 6 týchto súťažných podkladov.
  3. Úspešný uchádzač bude povinný dodržať podmienky uvedené v rozhodnutí špeciálneho stavebného úradu, stanoviskách orgánov štátnej a verejnej správy a správcov inžinierskych sietí a akékoľvek odchýlky alebo zmeny povolenej stavby sú prípustné len v súlade so zmluvou o dielo.
  4. Stavebné práce pozostávajú zo stavebných objektov.

## Základné údaje o stavbe

**Názov stavby: Nová trolejbusová trať Patrónka – Riviéra**

**Miesto stavby**: Bratislava IV, MČ Karlova Ves

Bratislava I, MČ Staré Mesto

**Charakter stavby:** Novostavba

**Maximálna lehota výstavby**: 11 mesiacov, ak nie je v zmluve o dielo uvedené inak.

**Stavebník, obstarávateľ a prijímateľ prostriedkov:** Hlavné mesto SR Bratislava, Primaciálne námestie č. 1, 814 99 Bratislava

## Členenie stavby na stavebné objekty :

*PRÍPRAVA ÚZEMIA, DOČASNÉ KOMUNIKÁCIE A KONŠTRUKCIE*

SO 001 Príprava územia

*CESTNÉ OBJEKTY*

SO 121 Úprava komunikácií a chodníkov Mlynská dolina, smer Riviéra

SO 122 Úprava komunikácií a chodníkov Mlynská dolina, smer Patrónka

SO 123 Úprava križovatky Stuhová

SO 124 Úprava komunikácií a chodníkov na Botanická ul., Karloveská ul.

SO 125 Úprava komunikácií a chodníkov na uliciach Pri Habánskom mlyne, Gaštanová ul., Valašská ul. Lovinského ul.

*PLYNOVODNÉ POTRUBIE*

SO 122.700 Preložka STL plynovodu DN 80, ul. Mlynská Dolina

*MOSTY*

SO 201 Oporný múr na ulici Pri Habánskom mlyne

SO 202 Zábrany na mostných konštrukciách

*POZEMNÉ OBJEKTY, ZARIADENIA*

SO 301 Meniareň Karlova Ves

SO 302 Zariadenia zastávok, Informačné tabule , stavebná časť

SO 303 Úprava oplotenia na ulici Pri Habánskom mlyne

SO 304 Úprava oplotenia Základná škola, Dubová 1

SO 305 Multikanál pre zabezpečenie rozvodov optiky

SO 306 Úprava oplotenia súkromných vlastníkov Valašská ulica

*KANALIZÁCIE A VODOVODY*

SO 501 Dažďová kanalizácia, odvodnenie zastávky ZOO, smer Habánsky Mlyn

SO 502 Odvodnenie ulíc Pri Habánskom Mlyne, Lovinského, Gaštanová

SO 510 Ochrana vodovodu DN150 v ul. Mlynská dolina pri ZOO

*OBJEKTY TROLEJBUSOVÝCH ELEKTRICKÝCH VEDENÍ VN, NN,VO*

SO 601 Trojejbusové vedenie

SO 602 Napájacie vedenie (z meniarne Karlova Ves)

SO 603 Ovládanie výhybiek trate Patrónka – Riviéra

SO 604 Ochranné opatrenia zariadení nachádzajúcich sa v zóne TV

SO 611 Prípojka NN pre zastávku ZOO smer Botanická záhrada

SO 612 Prípojka NN pre zastávku ZOO smer Habansky mlyn

SO 613 Prípojka NN pre zastávku Habánsky mlyn, smer ZOO

SO 614 Prípojka NN pre zastávku Habánsky mlyn, smer Suchý mlyn

SO 615 Prípojka NN pre CDS Mlynská dolina - Slávičie údolie

SO 617 Elektrické rozvody NN na zastávkach

SO 618 Informačný systém na zastávkach – Informačné tabule

SO 619 Preložka kábelového vedenia VN 22 kV

SO 620 Preložka a ochrana NN vedení

SO 621 Preložka vzdušného vedenia NN km 0,350 - OS 1

SO 622 Preložka a ochrana NN káblového vedenia pre nájomnú prevádzku

SO 631 Prekládka verejného osvetlenia

*OZNAMOVACIE VEDENIA*

SO 651 Optický kábel pre ovládanie meniarne a diaľkový dohľad nad výhybkami

SO 652 Optický kábel pre informačný systém na zastávkach

SO 653 Optické káble CDS Úsek Valašská - Nábr. arm. gen. L. Svobodu / Botanická

SO 654 Ochrana a preložky vedení Slovak Telekom, a.s.

SO 655 Ochrana a preložky vedení SWAN

SO 656 Ochrana a preložky vedení UPC

SO 662 Kamerový dohľad križovatky K417

SO 663 Kamerový dohľad križovatky K4121

SO 664 Kamerový dohľad križovatky K4122

SO 671 Kríž.č. 490 Úprava CDS Mlynská dolina - Valašská

SO 672 Kríž.č. 417 Modernizácia CDS Mlynská dolina - Pri Habánskom mlyne

SO 673 Križ.č. 4121 Modernizácia CDS Mlynská dolina - Staré grunty

SO 674 Križ.č. 4122 Modernizácia CDS Mlynská dolina - Slávičie údolie

SO 675 Križ.č. 662 Úprava CDS Nábr. arm. gen. Svobodu - Ml. dolina - Most Lanfranconi

SO 676 Križ.č. 441 Úprava CDS Mlynská dolina - Most Lanfranconi

SO 677 Križ.č. 442 Úprava CDS Botanická - Internát Družba

SO 678 Križ.č. 443 Úprava CDS Karloveská - Riviéra

SO 681 Úprava ochranných opatrení prvkov CDS v zóne TV a ZP v K490

SO 682 Ochranné opatrenia prvkov CDS v zóne TV a ZP v K417

SO 683 Ochranné opatrenia prvkov CDS v zóne TV a ZP v K4121

SO 684 Ochranné opatrenia prvkov CDS v zóne TV a ZP v K4122

SO 685 Úprava ochranných opatrení prvkov CDS v zóne TV a ZP v K662

SO 686 Úprava ochranných opatrení prvkov CDS v zóne TV a ZP v K441

SO 687 Úprava ochranných opatrení prvkov CDS v zóne TV a ZP v K442

SO 688 Úprava ochranných opatrení prvkov CDS v zóne TV a ZP v K443

*PLYNOVODNÉ POTRUBIE*

SO 701 Preložka STL plynovodu DN 80, ul. Mlynská Dolina

*REKULTIVÁCIE A VEGETAČNÉ ÚPRAVY*

SO 801 Náhradná výsadba v k.ú. Staré mesto

SO 802 Náhradná výsadba v k.ú. Karlova Ves

## Doplňujúce služby pozostávajú

### Z vytýčenia dotknutých jestvujúcich inžinierskych sietí, v mieste stavby a náhradnej výsadby

### 4.2 Zo  zabezpečenia POD (plánu organizácie dopravy),

### Zo zabezpečenia rozkopávkových povolení,

### Zo zabezpečenia výrubu a náhradnej výsadby drevín

### Zo zabezpečenia publicity projektu

### Zo zabezpečenia časozbernej dokumentácie (videa) postupu prác na stavbe

### Zo zabezpečenia dokumentácie skutočného vyhotovenia stavby (DSVS) a zabezpečenia a dodania všetkých podkladov a dokladov pre získanie kolaudačného rozhodnutia.

### Vytýčenie dotknutých jestvujúcich inžinierskych sietí

Rozsah inžinierskych sietí na stavenisku určuje DPO. DPO stanovuje zároveň dotknuté siete a rozsah ich preložiek. Zhotoviteľ zabezpečí overenie a vytýčenie podzemných a nadzemných vedení v súlade s DPO a preverí ich funkčnosť. Vytýčenie a funkčnosť zaznamená písomnou formou a nechá potvrdiť správcom vedenia. V prípade prerušenia inžinierskych sietí zariadi zhotoviteľ okamžite ich provizórne preložky, ktoré musí riadne udržovať. Keď dôjde k prerušeniu inžinierskych sietí, ktoré boli riadne vyznačené v DPO, a o ktorých zhotoviteľ vedel vopred, hradí zhotoviteľ všetky náklady na zriadenie preložiek a ich údržbu, ako aj náhradu škody.

Zhotoviteľ je povinný overiť si u správcov inžinierskych sietí existenciu prípadných sietí, položených v období po dokončení DPO.

Pred začatím stavebných prác zhotoviteľ vykoná zistenie presnej polohy všetkých inžinierskych sietí dotknutých stavebnými prácami. Náklady na vytýčenie inžinierskych sietí sú zahrnuté v celkovej zmluvnej cene. Zhotoviteľ je zodpovedný za zistenie polohy všetkých existujúcich objektov dotknutých, resp. ovplyvňujúcich práce ešte pred začiatkom stavebných prác. Akékoľvek zdržanie alebo mimoriadne náklady vzniknuté zhotoviteľovi z dôvodu poškodenia existujúcich objektov nebudú dôvodom pre nárokovanie akýchkoľvek naviac prác, dodatočných nákladov pre obstarávateľa, doplatkov, predĺženia lehoty výstavby alebo náhrady škôd.

Zhotoviteľ navrhne vhodnú technológiu výstavby, zabezpečí primerané ochranné prostriedky a urobí preventívne opatrenia bez ďalších nárokov na platbu na účely zabránenia poškodenia inžinierskych sietí tam, kde majú v ich blízkosti byť zhotoviteľom vykonané práce či už dočasného alebo trvalého charakteru. Akékoľvek poškodenie inžinierskych sietí spôsobené priamo alebo nepriamo činnosťou zhotoviteľa bude považované za jeho zodpovednosť. Bez ohľadu na poskytnuté informácie o existujúcich sieťach, zodpovednosť za lokalizovanie sietí a predchádzanie ich poškodenia zostáva na zhotoviteľovi. Zhotoviteľ zabezpečí, aby správcovia sietí a obstarávateľ mali v každom čase prístup na účely prehliadky, opravy alebo údržby inžinierskych sietí.

### Zabezpečenie plánu organizácie dopravy (“POD“)

Zhotoviteľ predloží plán organizácie výstavby, ktorý musí byť prerokovaný s odborom dopravy za účelom vyšpecifikovania rozsahu výluky v doprave a ich predpokladanú časovú náročnosť. Stavebné práce na pozemných komunikáciách sa môžu vo výnimočných prípadoch vykonávať počas verejnej premávky, ktorá môže byť:

* + - cestná,
    - pešia,
    - trolejbusová,
    - autobusová
    - električková

Na vykonávanie prác počas verejnej cestnej premávky je potrebné upraviť dopravné značenie a usmerniť premávku, aby užívatelia komunikácie boli oboznámení   
so stupňom obmedzenia premávky.

Zhotoviteľ sa zaväzuje aktívne spolupracovať s Objednávateľom pri vypracúvaní projektov organizácie dopravy s vplyvom na prevádzku mestskej hromadnej dopravy (dočasné dopravné značenie, trvalé dopravné značenie). Za spoluprácu sa považujú predovšetkým vzájomné konzultácie (osobné, e-mailom, online stretnutia), v zmysle Plánu organizácie MHD počas výstavby trolejbusovej trate Patrónka - Riviéra, ktorý je súčasťou prílohy č. 1 súťažných podkladov. Dopravné značenie a usmernenie premávky stanoví POD, ktorý podlieha schváleniu príslušným cestným správnym orgánom a v Komisii dopravy (a informačných systémov) mestského zastupiteľstva Bratislavy.

Zhotoviteľ pri zhotovovaní diela úzko spolupracuje s odborom Pevných trakčných zariadení –„PTZ“ za účelom organizácie stavby z hľadiska bezpečnosti. Odbor Pevných trakčných zariadení ,,PTZ“ je zložkou Dopravného podniku Bratislava a.s.

*Obchádzky*

V prípade nutnosti úplnej uzávierky komunikácie navrhne zhotoviteľ obchádzku.

O povolenie uzávierky cesty požiada Zhotoviteľ príslušný cestný správny orgán a bude schválená v Komisii dopravy (a informačných systémov) mestského zastupiteľstva Bratislavy.

Zhotoviteľ vykoná pred uvedením obchádzky do prevádzky všetky dokumentáciou predpísané práce na komunikáciách obchádzkovej trasy (napr. oprava výtlkov, zosilnenie cesty). V prípade, že to tak nie je určené v DPO, je zhotoviteľ povinný vypracovať tento návrh sám. Pred a po skončení obchádzky sa vykoná komisionálne posúdenie stavu obchádzkovej trasy za účasti obstarávateľa, zhotoviteľa, správcu komunikácie a cestného správneho orgánu, ktorého cieľom je stanovenie prípadných opráv poškodenia vozovky obchádzkovej trasy vzniknutých cestnou premávkou po dobu obchádzky.

Po skončení uzávierky zhotoviteľ urýchlene odstráni dopravné značenie obchádzky a dopravné značenie komunikácií slúžiacich pre obchádzku, uvedie cestu do pôvodného stavu, pokiaľ nie je v DPO alebo obstarávateľom stanovené inak.

V rámci POD je Zhotoviteľ povinný dbať na vyznačenie obchádzkových trás pre chodcov a zabezpečiť ich osvetlenie a umiestniť informačnú tabuľu "Ospravedlňte dočasné obmedzenie/nepriechodnosť. Robíme to pre vás :)".

### Zabezpečenie rozkopávkových povolení

V prípade, že to bude potrebné v zmysle platných právnych predpisov je Zhotoviteľ povinný zabezpečiť rozkopávkové povolenia na vlastné náklady.

### Zabezpečenia výrubu a náhradnej výsadby drevín

Zhotoviteľ zabezpečí výrub drevín a náhradnú výsadbu v zmysle inventarizácie a spoločenského ohodnotenia drevín (príloha DUR a DSP) a Rozhodnutia príslušného orgánu štátnej správy vo veciach ochrany prírody a krajiny.

Zhotoviteľ je povinný dodržať všetky podmienky stanovené v povoleniach o výrube vydaných príslušnými povoľovacími orgánmi.

Náhradnú výsadbu zhotoviteľ zrealizuje podľa podmienok určených v povoleniach o výrube a DPO.

Zhotoviteľ je zároveň povinný chrániť zeleň počas celej doby výstavby v zmysle platných predpisov. Pri ochrane drevín Zhotoviteľ spolupracuje s Oddelením tvorby mestskej zelene Objednávateľa.

### Zabezpečenie publicity projektu

Zhotoviteľ pred začiatkom realizácie stavebných prác postaví na mieste ľahko viditeľnom verejnosťou dočasný pútač stanovenej veľkosti, ktorý tam bude osadený počas celej realizácie stavby. Po ukončení stavebných prác Zhotoviteľ zabezpečí umiestnenie stálej tabule stanovenej veľkosti na mieste ľahko viditeľnom verejnosťou.

Grafický návrh veľkoplošného pútača a stálej tabule, ako aj ich umiestnenie, musí byť odsúhlasený Obstarávateľom.

Technické vlastnosti a náležitosti dočasného pútača a stálej tabule sú bližšie rozpracované v Manuáli odporúčaní k povinnej publicite pre hmotne zachytiteľné výstupy financované z Plánu obnovy a odolnosti Slovenskej republiky, na <https://www.planobnovy.sk/site/assets/files/1234/manual_odporucani_k_povinnej_publicite_1.pdf>

### Časozberná dokumentácia stavebných prác

Zhotoviteľ na svoje náklady zachytí 1x týždenne video záznamom celej stavby postup prác realizácie diela.

Zhotoviteľ na svoje náklady zachytí na fotografiách každý týždeň postup prác, ktoré dokumentujú všetky dokončené práce a konštrukcie, aj tie, ktoré budú predmetom ďalšieho postupu prác.

V prípade nepredvídaných udalostí, havárií stavebných konštrukcií alebo poškodenia inžinierskych sietí, vyhotovujú fotografickú dokumentáciu obstarávateľ i zhotoviteľ na vlastné náklady. Táto fotografická dokumentácia slúži ako podklad pre riešenie prípadných sporov a miery zavinenia. V prípade, že sa stavebné práce realizujú v blízkosti budov alebo okolo týchto budov bude prebiehať premávka ťažkých vozidiel stavby, zaistí zhotoviteľ na vlastné náklady fotografickú dokumentáciu pôvodného stavu týchto objektov ako doklad pre prípadné riešenie nárokov majiteľov budov uplatňujúcich nárok na náhradu škody spôsobenej prevádzkou stavebných strojov alebo motorových vozidiel.

### Zabezpečenie dokumentácie skutočného vyhotovenia stavby ku kolaudácii, predčasnému užívaniu alebo skúšobnej prevádzke

Zhotoviteľ je zodpovedný za to, že včas pripraví a odovzdá dozoru obstarávateľa a obstarávateľovi na schválenie dokumentáciu potrebnú k prebratiu, kolaudácii alebo predčasnému užívaniu alebo skúšobnej prevádzke diela alebo jeho časti.

Dokumentáciou skutočného vyhotovenia stavby sa rozumie kompletná súprava záznamov skutočného vyhotovenia realizácie diela, resp. časti diela, ktorá bude obsahovať presné polohy, rozmery a podrobnosti prác tak, ako boli vykonané. Tieto záznamy budú držané na stavenisku a budú použité výlučne pre potreby dokumentácie skutočného vyhotovenia stavby.

Zhotoviteľ bude aktualizovať kompletnú sadu DRS s farebným rozlíšením zmien (skutočného vyhotovenia), z ktorej bude jasný skutočný stav rozmiestnenia, rozmerov a podrobnosti prác tak, ako sa zrealizovali v súlade so zmluvou o dielo. Tieto záznamy sa budú uchovávať na stavenisku a budú pred začatím preberacích skúšok predložené dozoru obstarávateľa v súlade so zmluvou o dielo na odsúhlasenie. DRS s farebným zaznačením zmien bude slúžiť ako podklad pre vypracovanie dokumentácie skutočného vyhotovenie stavby („DSVS“) pre jednotlivé stavebné objekty.

Zhotoviteľ pripraví a odovzdá dozoru obstarávateľa a obstarávateľovi na schválenie DSVS na všetky časti stavby (časti diela) v tlačenej aj digitálnej forme (v editovateľnej forme). DSVS sa predloží bezodkladne po ukončení každej časti stavby/diela, najneskôr však do 14 dní.

**Kompletná DSVS diela alebo časti stavby (časti diela) bude obsahovať:**

* 2 x kompletná DRS doplnená v súlade so skutočnosťou podľa zásad uvedených vyššie;
* 6 x DSVS v tlačenej forme a 3x v digitálnej forme;
* 6 x aktualizovaný podrobný rozpočet diela;
* 6 x dokumentácia kvality diela odsúhlasená obstarávateľom;
* 6 x geodetická dokumentácia v písomnej a 3 x v digitálnej forme, vrátane geometrického plánu;
* vstupné technické prehliadky a správy, vypracované povereným inštitútom v danom odbore;
* všetky ďalšie doklady, ktoré obstarávateľ požaduje predložiť počas realizácie diela.

Pri preberacom konaní obstarávateľ požaduje odovzdať všetky licencie, zdrojové kódy (v elektronickej forme), licenčné kódy a ich prehľadný zoznam (v tab. forme, ak relevantné).

**Ďalšia dokumentácia k preberaniu diela**

Okrem dokumentácie uvedenej v zmluve o dielo, zhotoviteľ predloží dozoru obstarávateľa a obstarávateľovi nasledovnú dokumentáciu:

* Záznamy skúšok a súhlasných stanovísk správcov inžinierskych sietí, prípadne záznamy z týchto skúšok od správcov/prevádzkovateľov v stavebnom denníku potvrdené správcom, resp. užívateľom.
* Odborné prehliadky a odborné skúšky (revízne správy) určených technických zariadení tlakových, zdvíhacích a elektrických, prvé úradne skúšky tých, ktoré sa považujú za určené technické zariadenia.
* Dokumentáciu pre preukazovanie požadovaných vlastností technologických a stavebných dodávok (atesty, osvedčenia o akosti a kompletnosti strojov, zariadení a materiálov podľa STN, protokoly o prevedení skúšok, protokoly o tepelnom spracovaní materiálov, zváračskú dokumentáciu, dokumentáciu k tlakovým nádržiam. protokoly osvedčujúce kvalitu použitých materiálov, spojovacích materiálov, elektród, a pod.).
* Sprievodnú technickú dokumentáciu zariadení od ich výrobcov; stavebné denníky a záznamy priebehu výstavby (originál a tri kópie).
* Rozhodnutia, osvedčenia a odborné záväzné stanoviská Technickej inšpekcie; orgánov štátneho dohľadu a oprávnených právnických osôb.
* Vyjadrenia iných príslušných orgánov (napr. inšpektorátu práce).
* Doklady vyžadované podľa zákona o odpadoch.
* Geometrické plány pre každý objekt samostatne.
* 6 x Prevádzkové poriadky a manuály, vrátane pokynov pre včasné a riadne vykonávanie údržby.
* 4 x Preberacie protokoly.
* Ďalšie dokumentácie a dokumenty, ako aj splnenie podrobnejších požiadaviek podľa objektovej skladby vyplývajúce z ostatných ustanovení zmluvy o dielo.

Dokumentácia sa odovzdáva aj v digitálnej forme, (3ks USB nosič), výkresy vo formáte PDF a DWG alebo DGN, písomnosti vo formáte PDF, DOC a XLS, vrátane výpočtov, ktoré budú dodané aj vo formáte PDF.

**Geodetické zameranie**

Zhotoviteľ zabezpečuje odborný výkon súvisiaci s nevyhnutnými geodetickými prácami podľa zákona č. 215/1995 Z. z. o geodézii a kartografii v znení neskorších predpisov. V súlade s týmito požiadavkami vykonáva zhotoviteľ prostredníctvom svojho zodpovedného geodeta zameriavanie skutočného vyhotovenia objektu v S-JTSK vrátane telesa komunikácie a vyvolaných investícií. Výsledky týchto meraní odovzdá zodpovedný geodet zhotoviteľa zodpovednému geodetovi obstarávateľa, ktorý po kontrole správnosti odovzdá dokumentáciu obstarávateľovi.

**Geodetické zameranie skutočného vyhotovenia – všeobecne**

Požiadavky na zameranie skutkového stavu vychádzajú z vyhlášky Úradu geodézie, kartografie a katastra č. 300/2009 Z. z., ktorou sa vykonáva zákon č. 215/1995 Zb. o geodézii a kartografii v znení neskorších predpisov a sú podmienené dodržaním týchto hlavných zásad: výškový systém Balt po vyrovnaní (Bpv), súradnicový systém jednotnej trigonometrickej siete katastrálnej platný ku dňu dodávky, údaje spracované na počítači s výstupmi čitateľnými zo súboru \*.dgn vytlačením príslušnej digitálnej mapy (geodetický zákres, polárne súradnice vo formáte \*.xls a technická správa vo formáte \*.doc). Skutkový stav je potrebné vyhotoviť v súradnicovom systéme JTSK 03 v zmysle vyhlášky č.75/2011, ktorá vykonáva zákon 300/2009 Z. z.

Zhotoviteľ geodeticky zameria polohové a výškové parametre skutočného vyhotovenia diela, vrátane všetkých objektov a zariadení inžinierskych sieti, polohopisné a výškové zameranie všetkých súbehov a križovaní s inými inžinierskymi sieťami.

Celá stavba meraných trás pozemných komunikácií, vodovodov a kanalizácií vrátane križovaní a súbehov s inými sieťami bude zameraná pred jej zakrytím, čo potvrdí súhlasným písomným stanoviskom dozor obstarávateľa.

Zhotoviteľ odovzdá obstarávateľovi geodetickú časť DSVS objektu v šiestich vyhodnoteniach spolu s oznámením o dokončení prác na objekte. V prípade potreby doprojektovania zmien a doplnkov si geodetické podklady (domeranie územia) zabezpečí zhotoviteľ na vlastné náklady, rozsah geodetickej časti zmien odsúhlasí obstarávateľ.

Všetky náklady na geodetické práce vyplývajúce z činnosti zhotoviteľa sú zahrnuté v cene príslušného objektu, t.j. nebudú sa fakturovať zvlášť. Dodávka geodetickej časti DSVS je zahrnutá v cene všeobecnej položky dokumentácie zhotoviteľa pre každú časť stavby zvlášť.

**Obsah geodetického elaborátu DSVS (ďalej len GE-DSVS) všeobecne (pre každý stavebný objekt samostatne):**

* protokol o vytýčení diela potvrdený zodpovedným geodetom zhotoviteľa grafické spracovanie GD bude v tvare \*.dgn
* geodetické zameranie vykonať v súradnicovom systéme platnom ku dňu odovzdávania diela obstarávateľovi v triede presnosti č.3
* výškové zameranie spracovať vo výškovom systéme Balt – po vyrovnaní
* pri grafickom spracovaní GD atribúty a grafickú prezentáciu jednotlivých vedení, objektov a zariadení dodržať štruktúru \*.dgn pre ESID (príloha č. 3)
* digitálnu verziu grafického spracovania GD zhotoviteľ vopred odsúhlasí so zástupcom obstarávateľa. Písomný súhlas obstarávateľa bude súčasťou GD.

**GE-DSVS pre objekty inžinierskych sietí (podzemných aj nadzemných) všeobecne:**

* polohopisné a výškové zameranie všetkých súbehov a križovaní s inžinierskymi sieťami, výkres polohového a výškového zamerania priebehu siete
* súradnice a výšky podrobných bodov s podrobným popisom + bodové pole, pozdĺžny profil - vodovody, plynovody, kanalizácie
* technická správa merania.

Geodetické elaboráty overí autorizovaný geodet.

**Geometrické plány**

Súčasťou DSVS budú tiež porealizačné geometrické plány vypracované podľa platných technických predpisov. V porealizačných geometrických plánoch na vyznačenie vecného bremena sa vyčísli plocha obmedzenia (šírka ochranného pásma) pre jednotlivé parcely. Súčasťou dodávky bude aj vypracovanie znaleckých posudkov na určenie výšky odplaty za zriadenie práva zodpovedajúceho vecnému bremenu.

Zhotoviteľ je zodpovedný za vyhotovenie geometrických plánov v takej podobe, aby boli akceptované na zápis do katastra nehnuteľností v zmysle vyhlášky č. 461/2009 Z. z. o vykonaní katastrálneho zákona v znení neskorších predpisov a pokynov dozoru obstarávateľa a obstarávateľa bez ďalšej úpravy obstarávateľom, resp. príslušným správcom. Počet vyhotovení sa bude zhodovať s počtom elaborátov geodetického zamerania.

Porealizačné geometrické plány (GP) obstarávateľ požaduje dodať v 6 vyhotoveniach v tlači a 3x v digitálnej forme vo formáte \*.dgn – grafika a xls- tabuľkové časti (VV):

Zhotoviteľ je povinný porealizačné GP s riešením stavu KN-C a KN-E zlúčiť.

Pre vecné bremená je zhotoviteľ povinný vyhotoviť porealizačné GP aj s ochranným pásmom s vyčíslením plochy obmedzenia pre jednotlivé parcely (pri súbehu a križovania ochranného pásma jednotlivých IS vylúčiť duplicitu záberu).

V porealizačných GP sa právny stav v miestach prekročeného trvalého záberu rieši podľa vykonanej analýzy a vypracujú sa kompletné podklady k majetkoprávnemu vysporiadaniu /zoznam vlastníkov, vyňatie BPEJ/. Aj pri riešení prípadov zbytkových parciel v rámci trvalého záberu, resp. parciel mimo trvalý záber je potrebné pracovnú verziu geometrického plánu predložiť na posúdenie zodpovednému geodetovi stavby obstarávateľa a až po jej odsúhlasení a písomnom potvrdení vyhotoviť definitívnu verziu geometrického plánu. Porealizačný geometrický plán musí byť zapísateľný do katastra nehnuteľností a použiteľný pre majetkovo-právne vysporiadanie.

Meranie a spracovanie musí byť podľa príslušných STN a inštrukcií na prácu v polohových bodových poliach v aktuálnych pozemkových mapách, ktoré si zabezpečí zhotoviteľ stavby. Elaborát overí autorizovaný geodet zhotoviteľa.

## Realizácia stavebných prác

Pred začatím stavebných prác je zhotoviteľ povinný najmä:

* pripraviť a obstarávateľovi a dozoru obstarávateľa predložiť na schválenie plány: Plán organizácie výstavby, Plán organizácie dopravy, Havarijný plán, Plán požiarnej ochrany, Plán odpadového hospodárstva, Plán bezpečnosti a ochrany zdravia pri práci, Plán kvality, Environmentálny plán, Plán kontroly kvality a skúšok - Kontrolný a skúšobný plán;
* Plán organizácie dopravy musí byť konzultovaný s príslušným orgánom a predložený Operatívnej komisii pre určovanie dopravných značiek a dopravných zariadení na jej schválenie ;
* zabezpečiť zariadenie staveniska pre svoju činnosť a činnosť obstarávateľa;
* zabezpečiť stavebné dvory, medziskládky, depónie a ostatné vybavenie potrebné pre svoju činnosť;
* zabezpečiť výzisk materiálov a zariadení určených obstarávateľom, odvoz na miesta a ich skládku vo forme určenej obstarávateľom,
* zabezpečiť prístup k lokalitám na odvoz odpadového materiálu a prístup k zdroju kvalitného násypového materiálu v zmysle zmluvy o dielo.
* Zabezpečiť odvoz a likvidáciu odpadov v súlade s platnými právnymi predpismi.

## Prepojenie s existujúcimi objektmi

Tam, kde práce vyžadujú úpravy alebo prepojenie s existujúcimi objektmi, zhotoviteľ zabezpečí, že existujúci objekt sa nenaruší, ak nie je v DPO uvedené inak, a bude po prepojení naďalej funkčný a bezpečný, zohľadní všetky očakávané zaťaženia tak, aby nedošlo k porušeniu, praskaniu alebo iným nežiaducim vplyvom. Zhotoviteľ je zodpovedný za všetky potrebné opravy, ktoré môžu byť vyžadované. Všetky pracovné spoje medzi existujúcimi objektmi a dielom musia byť upravené, zaliate proti vnikaniu vody takým spôsobom, aby nenarúšali prechod z jednej časti na druhú.